Document ID: 31994R3109

KOMISSION ASETUS (EY) N:o 3109/94,
annettu 19 päivänä joulukuuta 1994,
yhteisön sekä Bulgarian ja Romanian välisissä väliaikaisissa sopimuksissa määrätyn järjestelmän soveltamista koskevista yksityiskohtaisista säännöistä maito- ja maitotuotealalla annetun asetuksen (EY) N:o 1588/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan talousyhteisön ja Euroopan hiili- ja teräsyhteisön sekä Bulgarian tasavallan välisen kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä 20 päivänä joulukuuta 1993 annetun neuvoston asetuksen (EY) N:o 3641/93(1) ja erityisesti sen 1 artiklan,
ottaa huomioon Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä 20 päivänä joulukuuta 1993 annetun neuvoston asetuksen (EY) N:o 3642/93(2) ja erityisesti sen 1 artiklan,
sekä katsoo, että
yhteisön ja Bulgarian tasavallan välinen kauppaa ja kauppaan liittyviä toimenpiteitä koskeva Brysselissä 8 päivänä maaliskuuta 1993 allekirjoitettu väliaikainen sopimus(3) tuli voimaan 31 päivänä joulukuuta 1993, yhteisön ja Romanian välinen kauppaa ja kauppaan liittyviä toimenpiteitä koskeva ja Brysselissä 1 päivänä helmikuuta 1993 allekirjoitettu väliaikainen sopimus(4) tuli voimaan 1 päivänä toukokuuta 1993; mainituissa sopimuksissa määrätään tiettyjen CN-koodiin 0406 kuuluvien juustojen tuontimaksun alentamisesta tiettyjen paljouksien rajoissa,
komission asetuksessa (EY) N:o 1588/94(5) vahvistetaan mainituissa sopimuksissa määrätyn järjestelmän soveltamista koskevat yksityiskohtaiset säännöt; väliaikaisia sopimuksia on muutettu 30 päivänä kesäkuuta 1994 yhteisön ja vastaavasti Bulgarian ja Romanian välisenä kirjeenvaihtona(6) erityisesti tiettyjen vuodelle 1993 määrättyjen kiintiöiden ja kattojen siirtämisen mahdollistamiseksi; kyseiset toimenpiteet ovat tarpeen Romanian osalta tiettyjen väliaikaisessa sopimuksessa määrättyjen maataloutta koskevien myönnytysten myöhäisen soveltamisen, ja Bulgarian osalta väliaikaisen sopimuksen myöhäisen voimaantulon hyvittämiseksi; asetusta (EY) N:o 1588/94 on näin ollen tarpeen mukauttaa,
kirjeenvaihdossa, joka on päivätty 30 päivänä kesäkuuta 1994, määrätään CN-koodiin ex 0406 90 kuuluvien tuotteiden osalta, että tuotavat lisämäärät on porrastettava viiden vuoden pituiselle ajanjaksolle 1 päivästä heinäkuuta 1994; kyseiset vuotuiset määrät on tämän vuoksi tarpeen vahvistaa aina markkinointivuoteen 1998/1999 asti; markkinointivuosiksi 1997/1998 ja 1998/1999 vahvistetuissa määrissä ei oteta huomioon väliaikaisissa sopimuksissa sovittavia määriä, joihin sovelletaan tuontimaksun alennusta markkinointivuodesta 1997/1998 alkaen, eivätkä ne rajoita näitä määriä,
kaupankäynnin helpottamiseksi on vuosittain tuotavat määrät suotavaa jakaa vuosineljänneksittäin puolivuotiskausien asemesta, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1588/94 seuraavasti.
1 Korvataan 2 artikla seuraavasti:
"2 artikla
Liitteessä I tarkoitetut määrät porrastetaan 1 päivästä tammikuuta 1995 alkaen seuraavasti:
- 25 prosenttia 1 päivän tammikuuta ja 31 päivän maaliskuuta väliselle ajalle,
- 25 prosenttia 1 päivän huhtikuuta ja 30 päivän kesäkuuta väliselle ajalle,
- 25 prosenttia 1 päivän heinäkuuta ja 30 päivän syyskuuta väliselle ajalle,
- 25 prosenttia 1 päivän lokakuuta ja 31 päivän joulukuuta väliselle ajalle."
2 Korvataan liite I tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1994.

Labels: 3
17
18